open-index/open-wikipedia-markdown huggingface dataset:
Obrábanie vodným prúdom

thumb|Schéma obrábania abrazívnym vodným lúčom<br />
1 – prívod vysokotlakovej vody
2 – vodná dýza
3 – zmiešavacia komora
4 – ochranný kryt
5 – odstrekujúca voda
6 – obrobok
7 – rošt
8 – voda v zbernej nádobe
9 – vyrezaný otvor v obrobku
10 – abrazívna – znmiešavacia dýza
11 – abrazív – granát, olivín, kremičitý piesok

**Obrábanie vodným lúčom** je pôsobenie kinetickej energie vodného prúdu malého priemeru, ktorý vychádza z dýzy na obrobok, čo má za následok úber materiálu. Kvapalinový lúč pri pracovných tlakoch až 350 MPa získava rýchlosť až 4-krát väčšiu ako rýchlosť zvuku, pričom sa správa ako pevné teleso a svojím energetickým účinkom delí všetky zatiaľ známe druhy prírodných a technických materiálov.

## Obrábanie abrazívnym vodným prúdom
Pri opracovaní tvrdých a húževnatých materiálov, alebo na zvýšenie účinnosti rezania sú do prúdu kvapaliny pridávané brúsne zrná (brúsivo).  Táto metóda sa nazýva *obrábanie abrazívnym vodným lúčom*.

## Využitie
Obrábanie vodným lúčom sa využíva najmä na delenie, vyrezávanie, vŕtanie a vyvrtávanie. V špecifických prípadoch môže nahradiť operáciu odhrotovania, pieskovania, gravírovania a sústruženia.
* Vodným lúčom sa obrábajú: kompozitné materiály, pórovité materiály, betón, plasty, drevo, koberec, pena, potraviny, kože, guma, linoleum
* Abrazívnym vodným lúčom sa obrábajú: kovy, keramika, sklo, stavebné materiály, zliatiny, volfrám, nehrdzavejúca oceľ, hliník, keramické dlaždice, oceľ, laminát, kameň, invar (zliatina), titán
*V stavebníctve sa používa na rezanie/demoláciu betónových konštrukcií (VVL – vysokotlakový vodný lúč), ktoré sa nesmú demolovať konvenčnými metódami. Hlavne mosty, pri ktorých by mechanické búranie mohlo poškodiť statiku. Zároveň sa zachová všetká oceľová výstuž (bez použitia abrazíva). Oproti konvenčným technikám ma výhodu použitia vo výbušnom prostredí a minimálne vibračné pôsobenie. Svoje využitie má aj v čistení povrchov a podláh. Pri malých alebo nedostupných plochách sa s lúčom manipuluje ručne, pri väčších roboticky. 

## Referencie
2. KRAJNÝ, Z.: Vysokotlakový vodný lúč - WJM, STU Bratislava, Jún 2011, s. 172. 
Kategória:Obrábanie
Vrstvený materiál

**Vrstvené materiály** vznikajú spojením viacerých vrstiev polyméru a vloženej fázy. Vrstvením vznikajú konštrukčné materiály, ktoré dostali svoj pôvodný názov v angličtine a nazývajú sa *lamináty*. Tento termín zahrňuje všetky druhy laminátov a tzv. plastomérlaminátové konštrukcie, ktoré vznikajú priamym laminovaním plastomérnych dosák (fólií) na *sklotextil* alebo laminovaním sklotextilového epoxidového alebo polyesterového laminátu na predmet z *plastoméru*.

Spôsob, ktorým sa pripravujú, nazývame *laminovanie*. Lamináty sú vlastne anizotropné materiály, pretože majú rozdielne vlastnosti v smeroch pozdĺž vrstiev a kolmo na ne. Okrem plošných plnív, tzv. nosičov, sa používajú aj plnivá z jemných častíc, ktoré sa rovnomerne rozdelia, v celej hmote plneného plastomérneho materiálu. Získajú sa tak izotropné materiály, ktoré sa nazývajú *vystužené plasty*.

Pri vystužených plastoméroch sa ako vystužovacie plnivo používajú tzv. krátke alebo dlhé vlákna. Krátke vlákna majú dĺžku od 0,5 do 2 mm, dlhé od 2 – 4 mm. Ak je vlákno kratšie ako 0,5 mm nemá už armovaciu funkciu, ale iba funkciu plniva.

Vplyv bežného plniva v porovnaní s vystužovacím sa prakticky neprejaví až do určitej veľkosti deformácie, keď si materiál vystužený sklom dlhšie prechováva svoje mechanické vlastnosti ako materiál s bežným plnivom.

Kategória:Kompozitné materiály
Obrábanie elektrónovým lúčom

**Obrábanie elektrónovým lúčom** je založené na pôsobení vysokej energie koncentrovaného žiarenia elektrónov, ktoré je sústredené na veľmi malú plochu. Elektrónové žiarenie sa šíri štvrtinovou až polovičnou rýchlosťou svetla, takže ma vysokú kinetickú energiu, ktorá sa pri dopade žiarenia na obrobok premieňa na tepelnú energiu. Následkom toho je materiál obrobku odparovaný.

## Princíp
Zdrojom zväzku elektrónov je volfrámové alebo tantalové vlákno ohriate približne na 2 500 °C. Tento katódový žiarič je napájaný z generátora vysokého napätia 30 až 150 kV. Elektróny vytvárajú zväzok, ktorý prechádza otvorom v anóde. 

Elektrónový lúč sa formuje a zaostruje pomocou magnetických šošoviek na plochu s priemerom niekoľko tisícin milimetra. Vychyľovanie zväzku elektrónov pri zhotovovaní tvarových dier sa dosahuje vychyľovacou cievkou. Pohybovať sa môže tiež obrobok.

Obrobok je uložený vo vákuovej komore s vysokým vákuom 1,33 x (10−9 až 10−11) Pa, pretože výkon žiarenia by vo vzduchu veľmi poklesol. V komore musí byť upínací a posuvový mechanizmus k nastaveniu polohy obrobku. 
 
## Využitie
Celkový príkon stroja býva asi 5 kVA. Priemer zväzku elektrónov v mieste pôsobenia na obrobok je v rozmedzí 0,0025 až . Koncentrácia energie dosahuje hodnoty 5 MW.mm−2. Pretože je energia dodávaná v impulzoch trvajúcich asi 10 – 5 s, nie je šírka pásma tavenia kovu väčšia než priemer zväzku elektrónov, takže sa materiál pri obrábaní v blízkosti pásma obrábania neohrieva. 
Pri obrábaní ocele zväzkom elektrónov možno dosiahnuť šírku rezu  pri hĺbke rezu  a pri rýchlosti posuvu .s−1. Elektrónovým lúčom sa môžu vŕtať hlboké otvory s priemerom niekoľko stotín alebo desatín milimetra s toleranciou niekoľko tisícin milimetra.

Elektrónovým lúčom sa obrábajú najmä tvrdé syntetické materiály s vysokou teplotou tavenia, kovy ako tantal, titán, molybdén, volfrám a spekané karbidy, ďalej najtvrdšie elektricky nevodivé materiály ako je keramika, kremeň, sklo a iné, bez zreteľa na ich mechanické vlastnosti.

Týmto spôsobom však možno rezať, vŕtať alebo gravírovať povrch takmer všetkých materiálov.
Používa sa na zhotovovanie dier a štrbín v kovových fóliách, k výrobe miniatúrnych vrstvových odporov, na obrábanie a vŕtanie masívnych telies, výrobe hubíc pre priemysel umelých vlákien atď.

Kategória:Obrábanie kovov
Kartit

**Kartit** je druh tvrdeného papiera. Vyrába sa z bavlnenej tkaniny ako výstuže a fenolickej živice ako spojiva. Používa sa v mechanike aj elektrotechnike. Je vhodný na výrobu komôr expanzných a maloolejových spínačov a ložiskových puzdier. 

## Rozdelenie
* *Podľa vystužovacieho plniva:* papier, textil, sklotextil, rôzne rohože, kovové pletivo, drevené fólie, plastové fólie, plechy, sekané vlákna (sklo, uhlík, kovy)
* *Podľa použitého spojiva:* fenoplasty, aminoplasty, nenasýtené polyestery, epoxidové živice, silikónové živice

Kategória:Papier
Kategória:Polyméry
Kategória:Kompozitné materiály
Kostol svätého Víta (Rusovce)

**Kostol svätého Víta** je najstaršou sakrálnou stavebnou pamiatkou Rusoviec, mestskej časti Bratislavy v okrese Bratislava V.

Je situovaný v južnej časti parku rusovského kaštieľa hneď vedľa hlavnej cesty. V 50. rokoch bol odsvätený a na bohoslužobné účely sa odvtedy už nevyužíval. Od roku 2020 v ňom miestna farnosť zriadila kaviareň. 

## História
Jeho pôvod treba hľadať v neskororímskom období. Súčasný kostol bol vybudovaný v renesančnom slohu v roku 1613 na mieste staršieho románskeho kostola doloženého v roku 1208. O jeho zrode svedčí latinský kamenný nápis nad južným renesančným portálom. Podľa neho kostol založil so súhlasom kaločského arcibiskupa Demetera Napragiho rusovský farár Peter Tisliarich 15. júna 1613.

Kostol bol časom viackrát stavebne upravovaný, z ktorých niektoré sa negatívne podpísali pod jeho existenciu. Najtvrdší úder kostol dostal pri prestavbe v 50-tych rokoch 20. storočia, keď bol vyprázdnený a premenený na sklad kníh. Vzácny mobiliár, sa nenávratne stratil alebo bol zničený. Niektoré artefakty, medzi nimi napr. vzácny oltárny triptych s výjavom *Umučenie sv. Víta*, sa podarilo časom objaviť.

## Opis
Stavebne je kostol sv. Víta jednoduchou jednoloďovou stavbou s presbytériom a predstavanou štvorhrannou vežou, vysokou 17 metrov, stojacou na dvoch mohutných pilieroch. Presbytérium je zaklenuté krížovou klenbou. Strecha lode je sedlová. V súčasnosti je kostol v stave rekonštrukcie, ktorú vykonávajú nadšenci z občianskeho združenia Vitus. Hotová je veža a kompletné zastrešenie objektu. Loď spolu s interiérom čakajú na rekonštrukciu.

V kostole sa vykonával archeologický prieskum, počas ktorého boli pod podlahou objavené štyri hroby (tri novoveké a jeden z rímskeho obdobia zo 4. storočia).

Kostol svätého Víta v Rusovciach patrí k najvýznamnejším pamiatkam Bratislavy a ako taký bol zaradený do zoznamu národných kultúrnych pamiatok.

## Referencie

## Zdroj
* Juraj Hradský, Jozef Mallinerits, *Rusovce, Oroszvár, Karlburg*, Vydavateľstvo Marenčin PT, Bratislava 2007

## Iné projekty

Vít
Kategória:Kultúrne pamiatky v Bratislave
Kategória:Rusovce
Bratislava Rusovce
Hladenie (obrábanie)

**Hladenie** patrí medzi finálne obrábanie povrchu materiálov. Podstatou hladenia povrchu je plastická deformácia nerovností povrchu tlakom hladkého nástroja. Jednotlivé výstupky nerovnosti sa zatláčajú a zarovnávajú, čím sa spevňuje povrchová vrstva hladenej plochy. Pri hladení povrchov nedochádza k úberu materiálu.

Najpoužívanejšie spôsoby hladenia povrchov sú guľôčkovanie, valčekovanie a pretláčanie otvorov tŕňmi, alebo guľôčkami.

Kategória:Obrábanie
Generálne stavy (Francúzsko)

[náhľad|Otvorenie zasadnutia Generálnych stavov 5. mája 1789 vo [Versailles]]

**Generálne stavy** () bol názov hlavného stavovského (krajinského) snemu Francúzska, poradného orgánu kráľa zasadajúceho v rokoch 13021614 a v roku 1789, kedy došlo k jeho zániku 17. júna 1789. Zhromaždenie pozostávalo zo zástupcov troch stavov (šľachta, duchovenstvo a meštianstvo) a bolo zvolávané panovníkom na prerokúvanie štátnych záležitostí a schvaľovanie daní.

## 1789
Generálne stavy zohrali významnú úlohu pri vypuknutí veľkej francúzskej revolúcie, kedy ich dal zvolať kráľ Ľudovít XVI. z dôvodu fiškálnej krízy a štátneho bankrotu. Minister financií Jacques Necker ohlásil zvolanie Generálnych stavov 1. januára 1789, samotné zasadnutie sa začalo 5. mája. Zástupcovia tretieho stavu zhromaždenie opustili  (17. júna) a&nbsp;následne sa vyhlásili prísahou v loptovni za Ústavodarné národné zhromaždenie (20. júna).

## Referencie
* 

Kategória:Dejiny Francúzska
Obrábanie

**Obrábanie** alebo **obrobenie** môže byť:
* opracúvanie materiálu, pozri obrábanie (materiál)
* v poľnohospodárstve: prichystanie (pôdy) úpravami na pestovanie, pozri obrábanie (pôda)
* expresívne: 
** prehováranie, dohováranie
** bitie
* zastarano: kultivovanie, venovanie sa čomu, rozvíjanie
Palác Robotníckej zdravotnej poisťovne

**Palác Robotníckej zdravotnej poisťovne** je bytový dom v Bratislave v Starom Meste na Sienkiewiczovej ulici č. 1. Inštitúcia bola založená v roku 1892. Patrí medzi národné kultúrne pamiatky.

## História
Budova bola postavená podľa projektu významného bratislavského projektanta Eugena Schillera. V budove sa nachádzali úradovne poisťovne a zasadacia sieň predstavenstva, ambulancie posudkových lekárov, vodoliečebné zariadenia a nájomné byty. Budova bola postavená v štýle eklekticizmu a dokončená v roku 1909 (iný zdroj 1906), pozemok poskytlo mesto. Dnes tu sídli Slovenská akadémia vied, Ústav normálnej a patologickej fyziológie a Inštitút jazykov.

## Referencie

## Zdroj
* Nenápadný palác Robotníckej poisťovne

Kategória:Paláce v Bratislave
Kategória:Architektúra z 1909
Kategória:Kultúrne pamiatky v Bratislave
Kategória:Eklektické stavby na Slovensku
Kostol svätej Márie Magdalény (Rusovce)

náhľad|Soška sv. Márie Magdalény s erbom Zichyovcov nad vchodom kostola

**Kostol svätej Márie Magdalény** je rímskokatolícky farský kostol v mestskej časti Bratislavy Rusovciach v okrese Bratislava V.

Kostol v štýle raného baroka postavili v roku 1662. V roku 1758 vyhorel.

Kostol tvorí jednoloďová stavba s vežou a presbytériom s polygonálnym záverom. Loď je zastrešená sedlovou strechou, veža má jednoduchú pyramídovú strechu. Nad vstupným portálom sa nachádza tympanón s erbami Zichyovcov a socha patrónky kostola. Erb Štefana Zichyho a jeho manželky Magdalény Amade súvisí s donátorstvom Zichyovcov ako i skutočnosťou, že až do začiatku 20. storočia im kostol slúžil ako rodinná hrobka. Erb Štefana a Magdalény sa nachádza aj na hlavnom oltári.

Kostol je zaujímavý i svojim interiérom. Hlavný oltár pochádza z druhej polovice 17. storočia a predstavuje stĺpový typ oltára s ústredným obrazom Ukrižovaného a kľačiacej Márie Magdalény. Dva bočné renesančno-barokové oltáre zasvätené sv. Karolovi Boromejskému a Zvestovaniu Panny Márie pochádzajú rovnako zo 17. storočia. Z toho istého obdobia pochádzajú i renesančno-baroková kazateľnica a krstiteľnica.

Organ z roku 1857 je vyzdobený erbami Félixa Zichy-Ferrarisa a jeho manželky Emílie von Reichenbach - Lessonitz, ktorí vlastnili kaštieľ od roku 1851. 

Okná presbytéria s vitrážami sú darom rusovských donorov. Sú na nich zachytené postavy svätcov - sv. Tomáša apoštola, sv. Alžbety Uhorskej a sv. Štefana.

Pred hlavným vchodom do kostola stojí morový stĺp z roku 1719 na pamiatku morovej epidémie z roku 1713 zasvätený sv. Antonovi.

## Referencie

## Iné projekty

## Zdroj
* Juraj Hradský, Jozef Mallinerits, *Rusovce, Oroszvár, Karlburg*, Vydavateľstvo Marenčin PT, Bratislava 2007

Bratislava Rusovce
Bratislava Rusovce
Mária Magdaléna
Bratislava Rusovce
Kategória:Rusovce
Pretláčanie

**Pretláčanie (pretlačovanie, pretlačenie)** alebo **pretískanie (pretisnutie)** môže byť:
*dostanie tlačením inam alebo cez niečo
*dostanie/presadenie svojím vplyvom

**Pretláčanie (pretlačovanie, pretlačenie)** môže byť:
*opätovné vytlačenie
*vytlačenie (spravidla na inú tlač)
*metóda obrábania, pozri pretláčanie (obrábanie)
*metóda tvárnenia, pozri pretlačovanie (tvárnenie)
*v textilníctve: vytlačenie vzorov na tkanine, pozri pretláčanie (textil)
* v stavebníctve: pretláčanie potrubí, pozri mikrotunelovanie
* v športe: pretláčanie rukou, pozri armwrestling
Krokodíl filipínsky

**Krokodíl filipínsky** alebo **krokodíl mindorský** (lat. *Crocodylus mindorensis*) je druh z rodu krokodíl (*Crocodylus*).

## Bývalé zaradenie
Krokodíl filipínsky bol opísaný v roku 1935, a to ako samostatný druh. V 50.-70. rokoch 20. storočia bol často považovaný za poddruh krokodíla novoguinejského, a to pod názvom **krokodíl novoguinejský mindorský** (*Crocodylus novaeguineae mindorensis*). Od konca 70. rokov sa definitívne znova považuje za samostatný druh.

## Rozšírenie
Krokodíl filipínsky obýva len malé jazerá a rybníky, malé riečne prítoky a močiare na Filipínach.

## Vzhľad
Krokodíl filipínsky nedorastá do takých rozmerov ako krokodíly obývajúce slané vody a pochádzajúce z rovnakej oblasti, zato spoločným znakom je relatívne široký nos a vysoko obrnené telo. Je to pomerne malý krokodíl, pretože dĺžka tela samcov väčšinou nepresiahne , samice sú mierne menšie. Mláďatá sú tmavo sfarbené, dospelí jedinci sú obvykle zlatohnedí.

## Spôsob života
O spôsobe života krokodíla filipínskeho nie je príliš veľa informácií. Živí sa hlavne bezstavovcami, občas aj malými stavovcami. Samica stavia relatívne malé (1,5 na šírku ×  na výšku) kopcovité hniezdo, do ktorého znesie 7 až 20 vajec. Inkubačná doba trvá zhruba 85 dní a samica mláďatám poskytuje rodičovskú starostlivosť.

## Ohrozenie
V súčasnosti je na Filipínach lov krokodílov filipínskych prísne zakázaný, ale aj napriek tomu je tento druh krokodíla stále ohrozovaný ničením jeho prirodzeného biotopu, vyberaním hniezd, ale tiež lovením rýb pomocou dynamitu , vďaka čomu je na Červenom zozname IUCN zaradený do kategórie kriticky ohrozených druhov. Patrí vôbec medzi najviac ohrozované druhy na Filipínach. Odhaduje sa, že vo voľnej prírode žije už len 200 dospelých jedincov schopných rozmnožovania .

## Referencie


## Iné projekty

## Externé odkazy
* Crocodylus mindorensis (SCHMIDT, 1935) 

Kategória:Krokodílovité
Kategória:Kriticky ohrozené druhy
Vytesnenie

**Vytesnenie** alebo **vytesňovanie** môže byť:
*v chémii: vylúčenie atómu (skupiny atómov) z molekuly pri chemickej reakcii, pozri vytesnenie (chémia)
*v psychológii: pozri vytesnenie (psychológia)
*vytlačenie niekoho/niečo z miesta (s cieľom zaujať toto miesto sám)
Krokodíl bahenný

**Krokodíl bahenný** (iné názvy: **krokodíl močiarny**, **krokodíl močiarový**; ) je druh krokodíla z čeľade krokodílovité.

## Rozšírenie
Krokodíl bahenný obýva Indiu, Bangladéš, Srí Lanku, Pakistan, Nepál, južnú časť Iránu a pravdepodobne aj Indočínu. Tento krokodíl je jediným krokodílom, ktorý obýva Irán a Pakistan a najobvyklejší z troch indických krokodílov.

## Vzhľad
Krokodíl bahenný sa vzhľadom podobá krokodílovi nílskemu. Mláďatá sú tmavo sfarbené s čiernymi krížovitými pruhmi na tele aj chvoste. Telo dospelých jedincov je sfarbené šedo s rôznym stupňovaním. Krokodíl močiarový patrí medzi najväčšie druhy krokodílov, pretože jeho telo dorastá 4 až . Má najširší nos zo všetkých zástupcov svojho rodu (*[[Crocodylus]]*), čo mu umožňuje nezameniteľný vzhľad. Dôležitú ochrannú zložku tvoria aj veľmi tvrdé pláty na tele podobne účinné ako u aligátora severoamerického.

## Potrava
Mláďatá sa živia vodnými bezstavovcami, kôrovcami, hmyzom a občas aj malými rybkami. Dospelý jedinci dokážu uloviť aj cicavce veľkosti jeleňa alebo byvola, ale častejšie sa živia rybami, obojživelníkmi, plazmi (prevažne hadmi, príležitostne korytnačkami), vtákmi a stredne veľkými cicavcami.

## Rozmnožovanie
Samice po spárení, v období sucha (od decembra až do februára) budujú hniezda v podobe priehlbiny v zemi. Samice kladú obvykle 25 až 30 vajec, ale vzácne môžu naklásť aj 10 až 48 vajec, ktoré sa vyvíjajú obvykle 55 až 75 dní a mláďatá po narodení merajú obvykle okolo . Samice dosahujú pohlavnú dospelosť obvykle vo veku 6 rokov (vo veľkosti 1,7 až ) a samci vo veku 10 rokov (okolo ).

## Používanie nástrojov
Bolo zdokumentované, že krokodíl bahenný pomocou návnady lovil korisť, ako sú vtáky. To znamená, že išlo o jeden z prvých záznamov o používaní nástrojov medzi plazmi. Vyvážením paličky alebo vetvy na hlavách, boli americké aligátory schopné prilákať a uloviť vtáky, ktoré hľadali vhodnú podstielku. Táto stratégia, ktorá je zdieľaná aj s aligátorom severoamerickým, je obzvlášť účinná počas hniezdenia, keď je viac pravdepodobné, že vtáky zhromažďujú materiál na stavanie hniezda.

## Ohrozenie
Krokodíl bahenný bol ako väčšina druhov krokodílov v minulosti najviac ohrozovaný lovom pre svoju kožu, ale v súčasnosti tento druh ohrozuje skôr drastické ničenie jeho prirodzených biotopov pre značný poľnohospodársky aj priemyselný vývoj, ale tiež úmrtnosť v rybárskych sieťach (pokiaľ sa pokúšajú uloviť už chytenú rybu); určité časti jeho tela sa využívajú aj pre lekárske účely. O počte krokodílov bahenných vo voľnej prírode sa stále špekuluje. V súčasnosti je na niekoľkých miestach pravdepodobne už vyhubený , zato najväčšie populácie sú na Srí Lanke, kde je počet krokodílov bahenných v prírode odhadovaný na 2 000 zvierat . Je síce pravda, že viac zvierat je v Indii (zhruba 3 000 až 5 000 zvierat), ale tu sú rozdelené do 50 menších populácií . Krokodíl bahenný je v súčasnosti v Červenom zozname IUCN zapísaný ako zraniteľný druh .

## Zdroje


## Iné projekty

Kategória:Krokodílovité
Kategória:Zraniteľné druhy
Kategória:Živočíchy používajúce nástroje
Jelena Jurievna Korikovová

**Jelena Jurievna Korikovová** (; * 12. apríl 1972, Toboľsk) je ruská televízna a divadelná herečka. Svoju umeleckú kariéru začala v roku 1989. Jej najvýznamnejšia postava, ktorú stvárnila je hlavná úloha v ruskej telenovele *[[Úbohá Nasťa]]*. 

## Filmografia
* 2007 Velocity 
* 2006 Капитанские дети 
* 2006 Шпионские игры2 (*Chamion's Game 2*)
* 2004 Шпионске игры (*Champion's Game*)
* 2003 Бедная Настя (*[[Úbohá Nasťa]]*)
* 2001 Гипноз (*Hipnosy*) 
* 2001 Черная комната 
* 2000 Тайны дворцовых переворотов 
* 2000 Алиса в подземелье 
* 1998 Му-му 
* 1997 Приятель покойника 
* 1995 Колечко золотое, букет из алых роз 
* 1995 Барышня-крестьянка 
* 1993 Проклятие Дюран 
* 1993 Три сестры (*3 sestry*)
* 1992 Я обещала, я уйду 
* 1989 Ха-би-ас-сы

## Externé odkazy
* biografia Jeleny Korikovovej 

Kategória:Ruské divadelné herečky
Kategória:Ruské filmové herečky
Kategória:Ruské televízne herečky
Kategória:Osobnosti z Toboľska
Ďuriš (priezvisko)

**Ďuriš** je slovenské priezvisko odvodené od mena Juraj. Najčastejšie je v Bratislave, Považskej Bystrici, Žiline, Zvolene a Skačanoch (okres Partizánske).

## Známi nositelia
Pozri v článku Ďuriš.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Lupták (priezvisko)

**Lupták** je slovenské priezvisko s významom *Lipták* – obyvateľ Liptova. 

Je rozšírené predovšetkým na strednom Slovensku, najviac vo Zvolene, Banskej Bystrici, Banskej Štiavnici a obci Liptovské Sliače (okres Ružomberok). V Česku je najčastejšie v mestách Praha, Ostrava a Kladno

## Známi nositelia
Pozri v článku Lupták.

## Galéria

Lupták László kereskedése. Fortepan 59540.jpg|obchod v Perečíne v roku 1943


## Referencie

## Pozri aj
* Ľupták (priezvisko)
 
Kategória:Slovenské priezviská
Kategória:Priezviská na Slovensku
Kategória:Priezviská v Česku
Represia

**Represia** môže byť:
*potlačovací akt, použitie násilia na potlačenie
*v práve: potrestanie
*v chémii: jav, pri ktorom sa prestane syntetizovať enzým v prítomnosti korepresora, pozri represia (chémia)
* v genetike: potlačenie tvorby genetickej informácie v určitom operóne, pozri represia (genetika)
*v psychológii: vytesnenie (psychológia)
Supresia

**Supresia** môže byť:
*potlačenie (pôsobenia, účinnosti, vplyvu a podobne)
*v psychológii: potlačenie (psychológia)
Potlačenie

**Potlačenie (potláčanie, potlačovanie)** alebo **potisnutie (potískanie)** môže byť:
*presunutie tlakom
*stlačenie, zatlačenie

**Potlačenie (potláčanie, potlačovanie)** môže byť:
*(násilné) znemožnenie dokončenia/uskutočnenia/existencie niečoho, zlikvidovanie, porazenie, najmä citových prejavov, telesných pocitov a vzbúr 
*v psychológii:
**úmyselné odsunutie myšlienok na okraj vedomia, pozri potlačenie (psychológia)
**nesprávne: vytesnenie (psychológia)
*zriedkavo: vtlačenie
*vytlačenie písma, vzorov a podobne na niečo
Krokodíl novoguinejský

**Krokodíl novoguinejský** (lat. *Crocodylus novaeguineae*) je druh krokodíla z čeľade krokodílovité.

## Rozšírenie
Krokodíl novoguinejský obýva Novú Guineu.

## Bývalé súčasti
Krokodíl filipínsky bol v 50.-70. rokoch 20. storočia často považovaný za poddruh krokodíla novoguinejského (pod názvom *Crocodylus novaeguineae mindorensis*); predtým aj potom (t.j. v 30., 40. rokoch a od konca 70. rokov) bol (je) považovaný za samostatný druh.

V roku 2019 bol od krokodíla novoguinejského navyše odčlenený nový samostatný druh Crocodylus halli.

## Výzor
Je to je malý druh krokodíla. Dĺžka tela u samcov sa pohybuje okolo , samice sú menšie a dorastajú okolo . Výzorom sa podobá krokodílovi filipínskemu (*Crocodylus mindorensis*) a krokodílovi olivovému (*Crocodylus siamensis*). 

Telo má sivohnedé s tmavo hnedými až čiernymi škvrnami na chvoste, brucho býva svetlejšie. Nos je dlhý, pomerne úzky a spolu s dospievaním sa rozširuje.

## Spôsob života
Žije nočným spôsobom života v sladkovodných močiaroch a jazerách v Novej Guinei. Napriek tomu že dokáže žiť v slanej vode, je v poloslaných pobrežných vodách videný pomerne vzácne a nikdy v prítomnosti nebezpečného krokodíla morského (*C. porosus*). U krokodíla novoguinejského rozlišujeme dva populácie, ktoré od seba oddeľuje horské pásmo; DNA analýza dokázala, že sú tieto populácie geneticky oddelené. Živí sa prevažne rybami a inými bezstavovcami, ale tiež stavovcami, zvlášť potom obojživelníkmi a plazmi. Mláďatá sa živia vodnými bezstavovcami a hmyzom. 

## Rozmnožovanie
Samice budujú kopcovité hniezda do ktorých zhruba 2 týždne po spárení kladú vajcia. Samice severnej populácie kladú v období sucha, obvykle v zarastených riečnych prítokoch a na plávajúcich rastlinách 22 až 45 vajec. Samice južnej populácie si stavajú hniezda na súši na začiatku obdobia dažďov a ich hniezda sú obyčajne menšie než u samíc severnej populácie (napriek tomu že samotné vajcia sú o niečo väčšie). Vajcia sa vyvíjajú zhruba 80 dní a matka znášku po celú dobu stráži. Keď sa mláďatá vyliahnu, privolajú pišťaním svoju matku, ktorá im pomôže von zo zakrytého hniezda. Samice dosahujú pohlavnú dospelosť po dosiahnutí rozmerov 1,6 až , samci pri .

## Iné projekty

## Zdroje

Kategória:Krokodílovité
Kategória:Najmenej ohrozené druhy
Tóth (priezvisko)

**Tóth** (o význame pozri tót) je rozšírené maďarské priezvisko. Na Slovensku je časté najmä na juhu, najviac v Bratislave a okresoch Dunajská Streda, Komárno, Levice a Nové Zámky.
 
## Známi nositelia
Pozri v článku Tóth.

Kategória:Maďarské priezviská
Kategória:Priezviská na Slovensku
Kategória:Priezviská v Maďarsku
Kategória:Priezviská v Česku
Varga (priezvisko)

**Varga**/**Vargová** je priezvisko, rozšírené na Slovensku. Najčastejšie je v Bratislave, v okresoch Dunajská Streda, Komárno, Košiciach a Prešove.

Slovo „varga“ znamená po maďarsky „obuvník“.

## Známi nositelia

Pozri v článku Varga.

Kategória:Maďarské priezviská
Kategória:Priezviská v Maďarsku
Kategória:Priezviská na Slovensku
Kategória:Priezviská v Česku
Priezvisko

**Priezvisko** je časť osobného mena v dvoj- a viacmennej pomenúvacej sústave; je to rodové/rodinné meno, ktoré sa pridáva k (rodnému) menu na bližšie označenie osoby, a ktoré je spravidla v rodine dedičné po otcovi.
Rodné priezvisko je u vydatej ženy alebo ženatého muža priezvisko, ktoré používal/a za slobodna resp. ktoré dostal/a pri narodení.

Pôvodne priezviská vznikali podľa prezývok (telesných a duševných vlastností, návykov), zamestnania, bydliska, miesta pôvodu otca (patronymikum) alebo matky (matronymikum), prípadne podľa názvu živočíchov, rastlín či neživých predmetov a pod.  Sú to slová pozbavené významu pôvodných slov, a odlišujú sa od nich aj pravopisne.

V západnej Európe začali prímenia/priezviská vznikať v 10. storočí vo Francúzsku, najmä v Normandii, potom v Anglicku a Škótsku, od 13. storočia v Nemecku (ale až do 15. storočia neboli dedičné), podobne v Česku.

Na Slovensku pôvodne (keď bolo menej obyvateľov) osobné meno pozostávalo z jedného slova, dvojmenná sústava existuje od 15. storočia (meno - prímeno), od konca 18. storočia (vláda Jozefa II.) je aj úradne záväznou informáciou (meno - priezvisko).

U väčšiny jazykov sa uvádza ako prvé meno a potom priezvisko. Opačné poradie má napríklad maďarčina (Petőfi Sándor), japončina (Koizumi Džun'ičiró (小泉 純一郎)) alebo vietnamčina (Nguyễn Công Hoan).

## Pozri aj
* Priezviská na Slovensku

## Iné projekty

## Externé odkazy
*Zákon o mene a priezvisku
*Novela zákona o mene a priezvisku z r. 2009 (PDF)
*Priezvisko.com
Nemec

**Nemec** môže byť:

* príslušník nemeckého národa, pozri Nemci
* občan štátu Nemecko
* kôpka obilia v snopoch na poli po kosení
* priezvisko, pozri Nemec (priezvisko), napr.:
** Adam Nemec (* 1985), slovenský futbalista
** André Nemec (* 1972), americký scenárista
** Anton Nemec (* 1929), česko-slovenský politik (KSČ), poslanec FZ
** Corin Nemec (* 1971), americký herec
** Dejan Nemec (* 1977), slovinský futbalista
** Franc Nemec (1879 – ?), slovinský maliar
** Günther Nemec (1921 – 2010), nemecký konštruktér ďalekohľadov
** Horst Nemec (1931 – 1984), rakúsky futbalista
** Janez Nemec (* 1912), slovinský právnik, pedagóg a stolný tenista
** Juraj Nemec (* 1960), slovenský pedagóg a ekonóm
** Krešimir Nemec (* 1953), slovinský literárny historik
** Martin Nemec (* 1984), slovenský volejbalista
** Matthias Nemec (* 1990), nemecký hokejista
** Miroslav Nemec, viacero osôb
** Negovan Nemec (1947 – 1987), slovinský maliar
** Richard Nemec (* 1972), slovenský volejbalista
** Vladimír Nemec (* 1978, slovenský hokejista
** Edita Nemcová (* 1954), slovenská prognostička, riaditeľka Prognostického ústavu SAV
** Melánia Nemcová (1918 – 2006), slovenská etnografka a choreografka

## Pozri aj
* Němec
Holub

**Holub** môže byť:

* slovenské rodové meno rodov Columba, Patagioenas a Dysmoropelia, staršie aj niektorých ďalších rodov z čeľade holubovité (napr. Megaloprepia, Treron, Leucotreron, Chrysoena, Gallicolumba a podobne)
* priezvisko, pozri Holub (priezvisko), napr.:
** Alois Holub (1893 – 1954), český sochár
** Antonín Holub, český kameraman
** Emil Holub (1847 – 1902), český cestovateľ a etnograf
** Georg Holub (1861 – 1919), rakúsky maliar českého pôvodu
** Jan Holub (* 1983), český hokejista
** Jiří Holub (* 1975), český spisovateľ a cestovateľ
** Josef Holub, viacero osôb
** Jozef Kvetoslav Holub (1820 – 1899), slovenský pedagóg
** József Holub (1885 – 1962), maďarský právnik a verejný činiteľ slovenského pôvodu
** Karel Holub (* 1921), český politik, poslanec FZ (ČSL)
** Karl Holub (1830 – 1903), rakúsky vojenský technik českého pôvodu
** Manfred Holub (* 1957), rakúsky hudobník
** Miloslav Holub (1915 – 1999), český herec
** Miroslav Holub (1923 – 1998), český lekár a básnik
** Norbert Holub (* 1966), český básnik a prekladateľ
** Olexandr Volodymyrovyč Holub (* 1967), ukrajinský politik
** Oscar Holub (* 1951), rakúsky maliar
** Ota Holub (1930 – 1992), český spisovateľ a publicista
** Radek Holub (* 1968), český herec
** Radim Holub (* 1975), český futbalista
** Róbert Holub (1969 – 1997), slovenský podnikateľ spájaný s podsvetím
** Tomáš Holub, viacero osôb
** Václav Holub (1909 – 2004), český politik (Sociálna demokracia)
** Vlastimil Holub (* 1961), český futbalista
** Vratislav Holub, český zabávač
** Zbyněk Kučera Holub (* 1980), český spisovateľ
** Alice Holubová, česká speváčka
** Beata Holubová (* 1967), poľská atlétka
** Eva Holubová (* 1959), česká herečka
** Marianna Holubová, slovenská filozofka
** Olena Jevhenivna Holubová (* 1951), ukrajinská maliarka

## Pozri aj
* Hołub
* Holuby
Hladenie

**Hladenie** môže byť:
*hladkanie
*žehlenie
*zarovnávanie deformácií povrchu tlakom nástroja, pozri hladenie (obrábanie)
*nepresne: leštenie

## Pozri aj
*hľadenie
Dark Passion Play

***Dark Passion Play*** je šiesty štúdiový album fínskej symphonickej power metalovej skupiny Nightwish. Album vyšiel 26. septembra 2007 vo Fínsku, 28. septembra v Európe a 2. októbra v USA. Tento album je prvým, ktorý bol nahratý so speváčkou Anette Olzon, a prvý od odchodu speváčky Tarja Turunen, v októbri roku 2005.

Tento album trvá 75:43 minút a je teda najdlhším albumom, ktorý doteraz skupina nahrala (druhým najdlhším je album *[[Once (album Dark Passion Play)|Once]]*).

22. februára 2008 bol z tohto albumu iba vo Fínsku dosiahnutý predaj 120&nbsp;000 hudobných nosičov, čím získal štvornásobnú platinu. V januári 2008 bol tento album v šiestich krajinách sveta na prvej priečke a dva k nemu vydané single: „Amaranth“ a „Erämaan Viimeinen“ dosiahli prvú priečku fínskych hitparád.

## Zoznam skladieb
# „The Poet and the Pendulum“ Holopainen Feat. Tom Williams on treble vocals - 13:54 
# „Bye Bye Beautiful“ Holopainen The fourth single - 04:14 
# „Amaranth“ Holopainen The second single - 03:51 
# „Cadence of Her Last Breath“ Holopainen  - 04:14 
# „Master Passion Greed“ Holopainen  - 06:02 
# „Eva“ Holopainen The first single - 04:24 
# „Sahara“ Holopainen  05:47 
# „Whoever Brings the Night“ Vuorinen  - 04:17 
# „For the Heart I Once Had“ Holopainen  - 03:55 
# „The Islander“ Hietala The fifth single - 05:05 
# „Last of the Wilds“ Holopainen Instrumental. Its vocal version, „Erämaan Viimeinen“, is the third single - 05:40 
# „7 Days to the Wolves“ Holopainen, Hietala  - 07:03 
# „Meadows of Heaven“ Holopainen  - 07:10 
# „Escapist“ Holopainen Bonus track na japonskej verzii - 04:57

## Umiestnenie v rebríčkoch

## Referencie


## Iné projekty

Kategória:Hudobné albumy z 2007
Kategória:Albumy Nightwish
Napúčanie dreva

**Napúčanie dreva** (nesprávne *bobtnanie dreva*) je vlastnosť dreva zväčšovať pri pohlcovaní vody svoje lineárne a objemové rozmery. 

Maximálne množstvo vody, ktoré môže drevo pohltiť, je 28-30% (na porovnanie: škrob asi 33%, kasein asi 100%). Keď sa pohlcuje suché drevo vodou, vylučuje sa najprv teplo (teplo napúčania) a zväčšuje sa objem dreva. Objem napučaného dreva je menší ako súčet objemu vody a dreva. Rozdiel nazývame kontrakcia a udáva veľkosť stlačenia bunkových stien. K ďalšiemu pohlcovaniu kvapaliny dochádza bez veľkého vylučovania tepla a stláčaní vnútorných stien. Drevo vo vode napúča, pretože voda vniká medzi bunkové steny a rozťahuje ich od seba.

Kategória:Drevo
Kmeň (stonka)

náhľad|Kmeň
**Kmeň** je stonka dreviny (resp. neodborne len stromu) okrem koruny. Je to teda hlavná, väčšinou nerozvetvená časť stonky dreviny. Typicky má drevina jeden kmeň, ale existujú aj dreviny (najmä kry, ale aj niektoré stromy) s viacerými kmeňmi. U listnatých stromov sa kmeň končí obyčajne niekde v dolnej časti rastliny a nad ním je koruna, zatiaľčo u ihličnatých stromov kmeň obyčajne končí až pri vrchole stromu a je teda v hornej časti kvázi obklopený korunou.

Kmeň rozvádza vodu, ukladá výživné látky a zabezpečuje reprodukciu drevnej hmoty. Úžitková dĺžka kmeňa je od spodného rezu po prvý hrubý konár.

## Iné projekty

Kategória:Stonka
Kategória:Dreviny
Generálne stavy

**Generálne stavy** môže byť:
* vo Francúzsku:
** hlavný stavovský snem Francúzska v ranom novoveku, pozri generálne stavy (Francúzsko)
** stavovský snem niektorej z francúzskych provincií, synonymá: provinčné stavy, Stavy, pozri generálne stavy (francúzske provincie)
* v Nizozemsku/Holansku:
** spoločný stavovský snem celého Nizozemska (1464-1581) resp. neskôr (1581-1790) len Španielskeho Nizozemska a Rakúskeho Nizozemska, pozri Generálne stavy (Nizozemsko)
** najvyšší zastupiteľský zbor Holandska (Spojených nizozemských provincií) (1581-1795), pozri Generálne stavy (Spojené nizozemské provincie)
** stavovský snem niektorej z provincií Spojených nizozemských provincií
** parlament Holandska od roku 1814, pozri Generálne stavy Holandského kráľovstva
* skrátene:
** Generálne stavy Valónska
** Generálne stavy francúzskeho jazyka
** Generálne stavy filozofie (1979)
** Generálne stavy psychoanalýzy (2000)
Busov (vrch)

**Busov** () je najvyšší vrch v pohorí Busov, podcelku Nízkych Beskýd.

## Poloha
Nachádza sa v západnej polovici plošne neveľkého pohoria, približne  severozápadne od Bardejova. Nachádza sa v Prešovskom kraji a okrese Bardejov a zasahuje do katastra obcí Cigeľka, Gaboltov a Nižný Tvarožec. Masív leží v povodí Tople. 

## Opis
Vrch je súčasťou výrazného masívu, situovaného západne od centra pohoria. Súčasťou masívu sú tiež vrchy Pálenica (), Pivnica () a Stavenec (). Severnú a východnú časť vrchu odvodňujú prítoky Sveržovky, južné a západné svahy odvádzajú vodu do Kamenca. Prevažná časť vrchu je zalesnená a poskytuje tak len obmedzené výhľady najmä na okolité vrchy. Na vrcholku sa nachádza malá čistinka s dreveným krížom. 

### Výhľady
Vďaka nadmorskej výške a čiastočnému odlesneniu ponúka vrcholová časť obmedzené, no ďaleké výhľady. Z vhodných lokalít je mimo okolitých vrchov dobre pozorovateľných viacero prihraničných vrchov, no pri vhodných podmienkach je pozorovateľná aj časť Vysokých Tatier.

## Prístup
* po  značke z Gaboltova alebo z Cigeľky

## Referencie

## Pozri aj
* Zoznam vrcholov v Busove
* Busov
* Stebnícka Magura

## Externé odkazy
* Poloha na turistickej mape

Kategória:Vrchy v Busove
Kategória:Tisícovky na Slovensku
Kategória:Vrchy v okrese Bardejov
Napúčanie

**Napúčanie (napučiavanie, napučanie)** alebo nesprávne **bobtnanie** môže byť:
*zväčšovanie svojho objemu od vlhosti, pozri napr. napúčanie dreva
*čiastočné vypučanie
Lita Fordová

**Lita Ford** vlastným menom **Lita Rossana Ford** (* 19. september 1958) je britská heavymetalová gitaristka a speváčka, populárna hlavne v 80. rokoch.

Narodila sa v Londýne, v rodine anglického armádneho veterána Harryho Leonarda a jeho ženy Lisy, angličanky talianskeho pôvodu. Keď bola Lita ešte dieťa, rodina sa presťahovala do Kalifornie. Ako 16 ročná sa stala členkou dievčenskej rockovej skupiny The Runaways, a po jej rozpade v roku 1979 sa začala jej sólová kariéra. Prvé dva albumy ktoré vydala dosiahli priemerný úspech.

V roku 1988 naspievala s Ozzy Osbourneom hitový duet "Close My Eyes Forever".

V rokoch 1986-92 bol jej manželom Chris Holmes zo skupiny W.A.S.P., o dva roky neskôr spoznala Jimiho Gilletta zo skupiny Nitro za ktorého sa 13. mája 1994 vydala po dvojtýždňovej známosti.

## Diskografia
### [[The Runaways]]
* 1976 - *[[The Runaways (album)|The Runaways]]*
* 1977 - *[[Queens of Noise]]*
* 1977 - *[[Live in Japan (The Runaways album)|Live in Japan]]*
* 1977 - *[[Waitin' for the Night]]*
* 1978 - *[[And Now... The Runaways]]*

### Sólove albumy
* 1983 - *Out For Blood* 
* 1984 - *Dancin' On The Edge* 
* 1988 - *Lita* 
* 1990 - *Stiletto* 
* 1991 - *Dangerous Curves* 
* 1994 - *Black*
* 2009 - *[[Wicked Wonderland]]*

### Kompilácie
* 1987 - *The Best of the Runaways*
* 1992 - *The Best of Lita Ford*
* 1993 - *Greatest Hits*
* 1997 - *Kiss Me Deadly*
* 1999 - *Greatest Hits*
* 2000 - *Greatest Hits Live!*
* 2001 - *Kiss Me Deadly* (vydané iba v UK)
* 2004 - *Platinum and Gold Collection - The Best of Lita Ford*

## Referencie


Kategória:Gitaristky
Kategória:Anglickí rockoví gitaristi
Kategória:Rockoví gitaristi USA
Kategória:Anglickí heavymetaloví gitaristi
Kategória:Heavymetaloví gitaristi USA
Kategória:Anglickí rockoví basgitaristi
Kategória:Rockoví basgitaristi USA
Kategória:Anglickí heavymetaloví basgitaristi
Kategória:Heavymetaloví basgitaristi USA
Kategória:Anglické rockové speváčky
Kategória:Anglické heavymetalové speváčky
Kategória:Rockové speváčky USA
Kategória:Heavymetalové speváčky USA
Kategória:Anglickí rockoví klávesisti
Kategória:Anglickí heavymetaloví klávesisti
Kategória:Rockoví klávesisti USA
Kategória:Heavymetaloví klávesisti USA
Kategória:Anglickí skladatelia modernej hudby
Kategória:Skladatelia modernej hudby USA
Kategória:Anglickí speváci-skladatelia
Kategória:Speváci-skladatelia USA
Kategória:Anglické osobnosti talianskeho pôvodu
Kategória:Osobnosti USA anglického pôvodu
Kategória:Osobnosti USA talianskeho pôvodu
Kategória:Osobnosti z Londýna
Frederick Douglass

**Frederick Douglass** narodený ako **Frederick Augustus Washington Bailey** (* február 1817 – † 20. február 1895) bol známy americký abolicionista, politik, vydavateľ a autor.

Narodil sa ako Frederick Augustus Washington Bailey a jeho otec bol zároveň jeho majiteľom, z otroctva unikol v roku 1838. Prvý protiotrokársky prejav predniesol v Nantuckete v roku 1841, v rokoch 1847-63 vydával noviny *North Star*, zaslúžil sa o formovanie černošských jednotiek v občianskej vojne, v roku 1872 neúspešne kandidoval na viceprezidenta, v rokoch 1889-1891 bol generálnym konzulom na Haiti.

## Iné projekty

Kategória:Narodenia v 1817
Kategória:Úmrtia v 1895
Kategória:Politici USA
Kategória:Aktivisti USA
Kategória:Abolicionisti
Kategória:Diplomati USA
Mešťan (spoločenská vrstva)

náhľad|Mešťania
**Meštania** alebo **meštianstvo** (pejoratívne **meštiaci, meštiactvo**; čiastočné synonymum **[[buržoázia]]**) sú spoločenská vrstva; pôvodne privilegovaní obyvatelia stredovekých miest, neskôr príslušníci tzv. strednej triedy vôbec (opak duchovenstva, šľachty, roľníkov a robotníkov). 

Privilegované postavenie mešťanov pôvodne vyplývalo z mestských práv udeľovaných stredovekým sídliskám spravidla od 11. storočia. V tomto zmysle sa medzi mešťanov v stredoveku spravidla rátajú aj šľachtici bývajúci v mestách. 

Hoci v skutočnosti väčšinu mešťanov tvorili remeselníci, najväčšiu moc politickú moc mali v stredoveku veľkí obchodníci, pozemkoví vlastníci a šľachtici. Vo Flámsku a severnom Francúzsku sa členovia mestskej rady nazývali konšeli, v južnom Francúzsku a Taliansku konzulovia alebo radcovia. Spolu s mestskou aristokraciou spravovali mesto. Všetci tvorili malú uzavretú spoločnosť. 

Mešťania stáli v opozícii pôvodne najmä voči duchovenstvu a vidieckemu obyvateľstvu (vrátane vidieckej šľachty), neskôr postupne stáli v opozícii aj voči šľachte vôbec a voči robotníkom. Stali sa tvorcom a osvojovateľom nových svetonázorových a kultúrnych prvkov renesancie, priniesli rozvoj trhového hospodárstva. 

V 18. a 19. storočí prišlo k premene *meštianskej spoločnosti* (či mestskej spoločnosti) na tzv. občiansku spoločnosť (buržoáznu spoločnosť). Mešťania sa stali nositeľmi liberalizmu.

## Pozri aj
*stredoveké mesto
*stredná trieda
*buržoázia

Kategória:Spoločenské triedy
Mešťan

**Mešťan** alebo pejoratívne **meštiak** (hromadne aj **meštianstvo** alebo pejoratívne **meštiactvo**) môže byť:
*obyvateľ mesta, pozri mesto (všeobecne) a obyvateľ
*v histórii a sociológii: spoločenská vrstva – pôvodne privilegovaní obyvatelia stredovekého mesta, neskôr (aj) stredná vrstva vôbec (opak duchovenstva, šľachty, roľníkov a robotníkov), pozri mešťan (spoločenská vrstva)

## Pozri aj
*buržoázia
Timothy McVeigh

**Timothy James McVeigh** (* 23. apríl 1968, Lockport, New York, USA – † 11. jún 2001, Terre Haute, Indiana) bol bývalý americký vojak, odsúdený a popravený za účasť na bombovom útoku na budovu v Oklahoma City v roku 1995, pri ktorom zomrelo 168 ľudí. Do 11. septembra 2001 to bol počtom obetí najväčší teroristický útok na území USA.

## Biografia
Narodil sa v malom meste Lockport v štáte New York ako druhé z troch detí, rodičia sa rozviedli, keď mal 10 rokov. Po ukončení strednej školy v máji 1988 vstúpil do armády, zúčastnil sa vojny v Perzskom zálive v roku 1991, následne ako veterán pôsobil ako člen security guard.

## Bombový útok v Oklahoma City

19. apríla 1995 o 9:02 hod. na parkovisku pred federálnou budovou v Oklahoma City explodovala dodávka s výbušninami. Silu výbuchu bolo možné prirovnať k dvom tonám trhaviny. Tlaková sila budovu prelomila a strhla niekoľko poschodí. Pri výbuchu zahynulo 168 ľudí vrátane mnohých detí, pretože na druhom poschodí budovy bola detská škôlka. Necelé dve hodiny po výbuchu zastavila dopravná polícia za prekročenie rýchlosti automobil Mercury, ročník 1977 na diaľnici blízko mesta Perry. Vodič bol ozbrojený a bol vzatý do väzby, následne bol identifikovaný ako Timothy McVeigh a na základe svedectva muža, ktorý mu požičal dodávku, ktorá explodovala, sa stal hlavným podozrivým.

## Motivácia k bombovému útoku
McVeigh pri výsluchu uviedol, že bombový útok na federálnu budovu bol odplatou za útok na farmu sekty Davidiánov vo Waco v štáte Texas v roku 1993. Tiež hovoril o incidente v Ruby Ridge v roku 1992. Bol presvedčený, že sa jednalo o ďalšie dôkazy miešania sa federálnej vlády do života občanov. McVeigh bol stúpencom krajne pravicových združení ako Hnutie kresťanskej identity.

## Odsúdenie a poprava
Timothy McVeigh  bol 20. októbra 1995 odsúdený na trest smrti, po sérií odvolaní mu bol trest potvrdený 13. júna 1997. Keďže pri bombovom útoku zahynuli viacerí federálni zamestnanci, bol súdený na federálnej úrovni. Popravený bol 11. júna 2001 smrtiacou injekciou. 

## Referencie


## Iné projekty

## Externé odkazy
* "Bad Day Dawning" 
* Timothy McVeigh's April 27, 2001 letter to reporter Rita Cosby 
* Timothy McVeigh's Prison Dossier 
* The Timothy McVeigh Story: The Oklahoma Bomber 
*Voices of Oklahoma interview with Stephen Jones 
* Ted Kaczynski's letter to the writers of the book, ''American Terrorist''  
* Execution of Timothy McVeigh - USA Today

Kategória:Vrahovia USA
Kategória:Teroristi
Kategória:Masoví vrahovia
Kategória:Odsúdení na trest smrti
Kategória:Osobnosti z Lockportu (New York)
Kategória:Popravení smrtiacou injekciou
Termoplastický polyuretán

**Termoplastický polyuretán**  patrí do skupiny elastomérov. Ako všetky termoplastické elastoméry, termoplastický polyuretán je elastický a tepelne spracovateľný, zvyčajne použitím vstrekovacích, vákuových alebo lakovacích zariadení. Môžu sa použiť viaceré výrobné technológie. Termoplastický polyuretán sa od ostatných termoplastických elastomérov líši hlavne výrazným množstvom kombinácií fyzikálnych vlastností, čo z neho robí extrémne flexibilný materiál, ktorý možno adaptovať na nespočetné množstvo aplikácií.

Kategória:Plasty
Sklotextit

**Sklotextit** je vrstvený materiál v tvare dosiek, vyrobený z upravenej sklenej tkaniny ako výstuže a epoxirezolovej živice. Okrem dobrých mechanických a elektroizolačných vlastností má aj vysokú klimatickú odolnosť.

V stavebníctve sa používa *sklotextílna mriežka*, ktorá je súčasťou kontaktného zatepľovacieho systému alebo omietok.

Kategória:Sklo
Kategória:Polyméry
Kategória:Kompozitné materiály
Krokodíl olivový

**Krokodíl olivový** alebo **krokodíl siamský** (lat. *Crocodylus siamensis*) je druh krokodíla z čeľade krokodílovité. 

## Rozšírenie
Je to sladkovodný krokodíl pôvodne obývajúci Indonéziu (Borneo a možno Jávu), Brunej, východnú Malajziu, Laos, Mjanmarsko, Thajsko a Vietnam. V súčasnej dobe je však kritický ohrozený a v mnohých týchto oblastiach už vyhubený.

## Vzhľad
Krokodíl olivový je stredne veľký krokodíl. Samci obvykle neprekročia dĺžku tela , občas môžu túto hranicu presiahnuť a dosiahnuť tak max. . V zajatí však vzniklo niekoľko krížencov, ktorí môžu merať aj viac. Dospelý jedinci sú sfarbený tmavohnedo s čiernymi pruhmi a škvrnami na tele aj chvoste. Mláďatá sú dospelým jedincom pomerne podobné, sú zlatavohnedo sfarbené s čiernymi pruhmi na chvoste aj tele. Dospelé jedince sa od nedospelých kusov líšia aj širším nosom. 

## Spôsob života
O spôsobe života krokodíla olivového sa toho vie málo a väčšina poznatkov pochádza s pomerne zložitého chovu. V prírode preferuje pomaly tečúce vody zvlášť potom močiare, rieky a niektoré jazerá. Loví prevažne ryby k čomu má prispôsobený aj dlhý nos, ale aj obojživelníky, plazy a možno aj cicavce. Zvieratá dosahujú pohlavnú dospelosť zhruba v desiatich rokoch. Krokodíl olivový si stavia kopcovité hniezdo asi medzi aprílom a júnom a samica do neho kladie zhruba 20 až 50 vajec. Inkubačná doba trvá zhruba 80 dní a po úzkostlivom volaní samica mláďatá vyslobodzuje z hniezda a prenáša k vode. Ako dlho a či vôbec stráži matka svoje mláďatá po narodení nie je jasné.

## Ohrozenie
Z dôvodu prílišného lovu a masívnej strate lokalít patrí krokodíl olivový medzi kriticky ohrozené druhy. Už v roku 1992 bol považovaný za vyhynutého a od tej doby početné prieskumy a záznamy preukázali prítomnosť menšej populácie v Thajsku (zrejme dvaja jednotlivci), Vietname (zhruba menej než 100 jednotlivcov) a väčšiu populácii v Mjanmarsku a Laose. V marci roku 2005 ochranári prírody našli hniezdo s mláďatami krokodíla olivového v južnom Laose v provincii Savannakhet. Naopak niet žiadnych nedávnych záznamov o existencii krokodíla olivového v Malajzii, Bruneji a Indonézii. Počet krokodílov olivových žijúcich vo voľnej prírode sa pohybuje zhruba okolo 5 000 jednotlivcov. Veľa krokodílov chovaných v zajatí sú kríženci s krokodílom morským, ale je tu aj niekoľko „čistých“ jednotlivcov, ktorí sa chovajú v niekoľkých krokodílích rezerváciách, zvlášť v Thajsku.

## Iné projekty

## Referencie

## Externé odkazy
* http://www.flmnh.ufl.edu/cnhc/csp_csia.htm 

Kategória:Krokodílovité
Kategória:Kriticky ohrozené druhy
Ročný kruh

náhľad|Ročné kruhy na priereze kmeňa stromu
**Ročný kruh** (iné názvy: **letokruh**, **rok**, **leto**) je prírastok dreva, ktorý sa u drevín mierneho pásma vytvára na priečnom reze okolo stržňa. Ročné kruhy sú teda prírastky za vegetačné obdobie (1 rok), u tropických stromov 3 mesiace.

## Opis ročných kruhov
Ročné kruhy tvoria rôzne hrubé prírastkové vrstvy. Na radiálnom reze vidíme ročné kruhy ako zvislé rovnobežné pásy, na tangenciálnom reze ako polovičné elipsy pretiahnutého tvaru ako hyperboly, ktoré bývajú rôzne zvlnené. Čím bližšie je ročný kruh k stržňu, tým je starší, ku kambium, tým je mladší. Ročné kruhy pribúdajú na obvode. Množstvo ročných kruhov sa u našich drevín nezhoduje s vekom stromu. Za určitých podmienok môže dôjsť k tvorbe dvoch ročných kruhov za jedno vegetačné obdobie a niekedy sa ročné kruhy vôbec nevytvoria, alebo sa vytvoria len v určitej časti. 

## Šírka ročného kruhu
Šírka ročného kruhu sa mení s vekom, u väčšiny drevín sa spočiatku vytvárajú úzke ročné kruhy, ich šírka sa postupne zväčšuje, dosahuje maximum a postupne klesá. Šírka ročného kruhu závisí aj od druhu drevín, ako aj od miesta rastu a zásahov. napr.: Tis: 1-2 mm, väčšina drevín : 1-5mm, topoľ, vŕba: 5-15 mm, kultivary topoľov: 20-35 mm. 

## Zdroje

Kategória:Drevárstvo
Kategória:Dendrológia